NukeNews No. 23 - CROATIAN

************************************************************ *    NukeNews#23 – Antinuklearni  informativni servis     * ************************************************************ -- 0. Predgovor -- Dobrodošli u prvo izdanje NukeNewsa u 2017. godini. Ove će godine u Europi biti nekoliko velikih događaja – sastanak G20 vodećih svjetskih sila i Konferencija Ujedinjenih naroda COP23o klimatskim promjenama. Na oba skupa moćni će igrači pokušati oblikovati budućnost čovječanstva. Nuklearni lobisti pokušat će učvrstiti poziciju atomske energije u svijetu, a istodobno će antinuklearni aktivisti protestirati protiv pristupa tih institucija. Osim toga, razne inicijative i NGO-i organizirat će  tijekom proljeća i ljeta mnoga okupljanja na temu borbe oko energije. Pozivamo vas na međunarodnu konferenciju o nuklearnoj energiji, na dan prije Černobilske obljetnice, zatim na internacionalni ljetni kamp Nuclear Heritage Networka u srpnju u Saskoj te na međunarodni antinuklearni kamp u kolovozu u regiji Wendland. Šuška se i o nekoliko dodatnih ljetnih međunarodnih antinuklearnih okupljanja, kampova i konferencija. O tomu ćemo vas podrobnije izvijestiti u sljedećem izdanju. Imate li novosti i najave za sljedeći NukeNews, molimo, obavijestite nas! Detalje o roku, kontakt e-mailu i odgovarajućem formatu članka pronaći ćete pri kraju ovoga izdanja. -- Sadržaj NukeNews#23 -- 0. Predgovor 1. Nuklearne vijesti iz Tanzanije 2. Kalifornija zatvara svoje posljednje nuklearno postrojenje 3. Bjelorusija: Novi incident s reaktorom potvrđuje stari problem 4. CZ: Platforma protiv dubinskog odlagališta 5. Češko ministarstvo okoliša državnoj tvrtki DIAMO daje jednogodišnji rok 6. Austrija zahvalila Kumbrijcima 7. Radioaktivni otpad na dnu Irskog mora - nema mira od NuGenovih bušenja 8. UK: Što će  ove godine napajati božićne ukrase 9. UK: Lokalna uprava primila poražavajuće izvješće 10. Hinkley - ima li svrhe 11. Kanada: produženje radnog vijeka nuklearne stanice Pickering 12. FoE Japan: Terapijski kamp u Fukushimi i dalje je potreban 13. Rusija: Razduženje nuklearnog postrojenja Novovoronezh 14. Sigurnosni sustav novog ruskog flagship reaktora 15. Konferencija o nuklearnoj energiji 2017. u Linzu 16. Nove informacije o poljskoj nuklearnoj politici 17. Međunarodni antinuklearni ljetni kamp u Njemačkoj 18. Gorleben: 40 godina spomen područja 19. Međunarodni antinuklearni ljetni kamp u Gedelitzu 20. Svjetski klimatski samit u Bonnu 21. G20 u Hamburgu 22. Nadolazeći događaji 23. O NukeNewsu -- 1. Nuklearne vijesti iz Tanzanije -- Malavijska je policija je 21. XI. 2016. na sjevernoj granici Karonga uhitila osam tanzanijskih državljana pri pokušaju nezakonitog prelaska državne granice na putu prema rudniku urana u Kayerekeri. Glasnogovornik karonganske policije George Mlewa izvijestio je da su uhićeni nakon dojave stanovnika toga područja te da će skupina biti izvedena pred sud pod optužbom povrede državnog prostora prema članku 314. Kaznenog zakona, ali i da je optužnica podložna promjenama s obzirom na dokaze skupljene u istrazi. Zatim su malavijski mediji objavili da je ponovno uhićeno osam tanzanijskih državljana u susjednoj državi pri ilegalnom ulasku u rudnik urana. Malavijski mediji prenijeli su da su to špijuni, koje je Tanzanijska Vlada poslala da istraže razvija li susjedna zemlja nuklearno oružje koristeći uran iz rudnika Kayerekera u okrugu Karonga. Cijeli članak pročitajte na: http://www.nuclear-heritage.net/index.php/Nuclear_news_from_Tanzania -- 2. Kalifornija zatvara svoje posljednje nuklearno postrojenje -- Vjerojatno vam je znano da je najveća državna elektrokompanija odlučila prošlog ljeta ugasiti Diablo Canyon. Završni prijedlog izišao je pred državno povjerenstvo u rujnu. Brojne skupine su uputile zahtjeve povjerenstvu da se Diablo zatvori prije nego što je planirano. Iznenadivši javnost, sudac je pristao poslušati naše argumente. Odluka će biti objavljena u svibnju 2017. Još je jedna skupina reagirala i podnijela tužbu zahtijevajući da Diablo bude zatvoren 2018. Povodom zaključivanja slučaja Diablo stariji aktivisti još iz pedesetih sastali su se krajem listopada kako bi to proslavili. Zahvaljujući predanom radu grupa i pojedinaca mnoge nuklearke nikada nisu ni otvorene. Aktivisti Južne Karoline zahtijevaju da se potrošeno gorivo u obliku šipki iz nuklearke San Onofre (pokraj Los Angelesa, zatvorene 2013). što prije ukloni, jer su zabrinuti da jedinice gdje je trenutno zbrinuto nisu seizmički stabilne. -- 3. Bjelorusija: Novi incident s reaktorom potvrđuje stari problem -- Važno je naglasiti da se nuklearni eksperti nisu žurili obavijestiti javnost o incidentu koji su prijavili čitatelji web-stranice charter97.org. Tek nakon toga objavljeno je na službenoj stranici NPP Balrusain da je pri smanjenoj vidljivosti, zaštitni metalni transportni poklopac velikog tereta (reaktorska posuda za NPP Belarusain) dotaknuo stup električnog voda. Još nije jasno jesu li stup i reaktorska posuda neoštećeni. Sjećate li se kako su nas nuklearni eksperti Bjelorusije i Rusije prošle godine uvjeravali da je reaktor neznatno oštećen, a onda ispostavilo da treba zamijeniti reaktorsku posudu. Cijeli članak pročitajte na: http://charter97.org/en/news/2016/12/27/235754/ -- 4. CZ: Platforma protiv dubinskog odlagališta -- U Češkoj trenutno postoji devet potencijalnih lokacija za dubinsko odlagalište s kojima se većina stanovništva ne slaže pa je 4. listopada 2016. osnovana Platforma protiv dubinskog odlagališta koja već u prosincu 2016. ujedinjuje 28 općina i NGO-a. Da biste saznali više pogledajte Callainu izjavu na: http://calla.cz/index.php?lang=eng&path=e_energy -- 5. Češko ministarstvo okoliša državnoj tvrtki DIAMO daje jednogodišnji rok -- Pod pritiskom lokalaca iz Brzkova, Ministarstvo okoliša daje državnoj tvrtki DIAMO jednogodišnji rok (do 30. lipnja 2017.) da skupi svu potrebnu dokumentaciju kako bi se mogla prijaviti za produženje dozvole zaštićenog uranskog ležišta (CHLÚ) u Brzkovu – Horní Věžnice. CHLÚ znači da je područje korak bliže iskapanju rude, ali i zapreka za razvoj općine. Temeljem prvotnog plana, produženje CHLÚ-a trebalo je biti finalizirano do kolovoze 2015., ali nije. Među dokumentima koji nedostaju je i rekalkulacija uranskih rezervi temeljena na novim geološkim istraživanjima. U prosincu 2016. DIAMO je izjavio da nema namjeru provoditi nova geološka istraživanja kako bi otkrili točne količine uranskih rezervi na ležištu Brzkov – Horní Věžnice. Umjesto toga, DIAMO će proračunati rezerve i time će moći produžiti postojeći CHLÚ približno šest puta. Lokalno stanovništvo, zemljoposjednici i udruga Naša budućnost bez urana imaju drukčije mišljenje i branit će se uz pomoć odvjetnika. -- 6. Austrija zahvalila Kumbrijcima -- Marianne Birkby, osnivačica Radiation Free Lakelanda kaže: Ovo saznanje i moralna potpora Austrije pruža nam ohrabrenje da bismo nastavili i gradili otpor Moorsideu. Tako je i federalni kancelar rekao da Europa treba građane koji zagovaraju napuštanje nuklearne energije. Neće biti dovoljno pojedinačno prosvjedovanje negdje na prilaznoj cesti već se grupe i pojedinci trebaju udružiti i zasukati rukave u jačanju otpora. Više saznajte na: https://mariannewildart.wordpress.com/2016/12/08/austria-thanks-cumbrians-for-resistance-to-moorside-no-its-not-the-pylons-they-are-worried-about/ -- 7. Radioaktivni otpad na dnu Irskog mora - nema mira od NuGenovih bušenja -- Radiation Free Lakeland (Lakeland bez radijacije) poslao je prigovor: 40 NuGenovih podmorskih istraživačkih bušotina moglo bi uzburkatii najveće nuklearno odlagalište na svijetu. Jedini način da se javnost tomu usprotivi su javne konzultacije, kako to posprdno naziva uprava marine. Za razliku od ovog slučaja, lokalni su vijećnici dobro pretresli postavljanje vjetrenih turbina u Walneyju zbog sasvim opravdane brige da bi turbine mogle uzburkati radioaktivni mulj. Cijeli članak pročitajte na: https://mariannewildart.wordpress.com/2016/02/06/do-not-disturb-cumbrian-nuclear-dump/ -- 8. UK: Što će  ove godine napajati božićne ukrase -- Lansirana je nova kampanja: Ne kupujte nuklearni otpad! Da biste se potpuno prebacili na opskrbljivače energije iz obnovljivih izvora, počnite ovdje: https://mariannewildart.wordpress.com/2016/12/11/what-will-be-powering-your-dinner-this-christmas/ -- 9. UK: Lokalna uprava primila poražavajuće izvješće -- Pete Roche, Policijski savjetnik NFLA Scotland i nezavisni konzultant Pete Roche sastavio je nezavisno izvješće kako su značajni i alarmantni problemi dizajna reaktora koji bi mogli uzrokovati katastrofalnu štetu u slučaju ozbiljnijeg incidenta. Više saznajte na: https://mariannewildart.wordpress.com/2016/11/30/moorside-nuclear-free-local-authorities-endorse-damning-report/ -- 10. Hinkley - ima li svrhe -- Nakon što je Francuska konačno odlučila nastaviti s projektom Hinkley Point C reaktor, tada još neizabrana britanska premijerka Theresa May povukla je projekt na reviziju sigurnosti zbog kineskog uplitanja. Međutim, nakon što je izišla s informacijom da će se odluka donijeti u listopadu, May je kapitulirala pred interesima nuklearne i građevinske industrije i dala zeleno svjetlo. U nedjelju 18. rujna održane su demonstracije antinuklearaca u Bristolu protiv te odluke. Predstavnici udruga Jugozapad protiv nuklearnog i Stop Hinkley progovorili su protiv tog projekta i pozvali građane da se pobune protiv tog dogovora koji je vrlo loš dogovor za britanske potrošače električne energije. Svi važniji mediji i ekonomski analitičari su sada protiv projekta i pitaju se zašto je vlada tako odlučna u nastavljanju projekta. Mi znamo odgovor - u pitanju je nuklearno oružje. -- 11. Kanada: produženje radnog vijeka nuklearne stanice Pickering -- Izgradnja PNS-a (Pickering Nuclear Station) je započela šezdesetih godina, a stanica je otvorena 1971. kojoj već produžena dozvola istječe 2018. no OPG (Ontario Power Generation) traži ponovno produženje dozvole do 2028. CNSC (Canadian Nuclear Safety Commision) predviđa da će prema trenutnom licenciranju reaktori u Pickeringu biti neaktivni do 2050., razduženi 2051., a 2065. će prestati regulatorne kontrole. OPG-ov zahtjev za produženje do 2028. temelji se na činjenici da će četiri reaktora u Darlingu i Bruceu biti ugašeni između 2020. i 2024. Doduše, riskiranje s produljenjem dozvole nuklearnom postrojenju blizu kanadkske metropole Toronta je riskantno, skupo i nepotrebno, jer je iz Quebeca dostupna mnogo jeftinija hidroenergija za pet centi po kilovatsatu dok sanacija košta oko 18 centi/KWH. Cijeli članak pročitajte na: http://www.nuclear-heritage.net/index.php/Canada:_Pickering_Nuclear_Station_lifetime_extension -- 12. FoE Japan: Terapijski kamp u Fukushimi i dalje je potreban -- Projekt Fukushima Poka Poka, kamp za djecu pogođenu nuklearnom katastrofom u Fukushimi 2011. pruža slobodno igranje na suncu, a roditeljima mjesto gdje slobodno mogu govoriti o svojim brigama vezanim za radijaciju. Kroz prošle tri i pol godine, više od sedamsto djece i roditelja provelo je vikend terapijski u Inawashirou, koji je u planinskom predjelu i gdje je stopa radijacije vrlo niska. Saznajte više na: http://www.foejapan.org/en/energy/pk_donation_2017.html -- 13. Rusija: Razduženje nuklearnog postrojenja Novovoronezh -- Konačno je ugašena treća jedinica nuklearnog postrojenja Novovoronezh koja je u funkciji od 1971. Zaposlenici postrojenja pripremaju je za razduženje, a pri rastavljanju jedinice će se kao pilot projekt primijeniti nova tehnologija VVER-440. Više informacija na: https://rg.ru/2016/12/26/reg-cfo/energoblok-novovoronezhskoj-aes-ostanovlen-navsegda.html -- 14. Sigurnosni sustav novog ruskog flagship reaktora -- Reaktor broj šest nuklearnog postrojenja Novovoronezh u Rusiji – prvog državnog flagshipa, serije AES-2006 – uklonjen je s mreže zbog kvara na generatoru u studenom 2016. Ruska nuklearna ustanova Rosenergoatom prijavila je incident tek nakon šest dana. Kompanija navodi da je hitno gašenje njihovog novog skupog reaktora uzrokovao kratki spoj. Cijelu priču pročitajte na: http://bellona.org/news/nuclear-issues/2016-11-scram-at-russias-new-flagship-reactor-goes-unmentioned-for-six-days-stoking-speculation -- 15. Konferencija o nuklearnoj energiji 2017. u Linzu -- Konferencija o nuklearnoj energiji održat će se četvrti put u Linzu. 2017. EURATOM koji predstavlja prepreku za europski nuklearni phase-out i kamen je spoticanja za Europu bez nuklearne energije proslavit će 60 godina od svoga osnutka, no došlo je vrijeme da se EURATOM umirovi ili barem temeljito reformira što se zahtijeva već godinama. Međunarodni eksperti razgovarat će o sljedećim temama: Mit o EURATOM-u • Je li sigurnost nuklearnih postrojenja dio EURATOM-a • Reformiranje EURATOM-a – Utopija ili vizija • Jednostrani izlaz iz EURATOM-a – zakonske opcije • Zašto bi Njemačka trebala napustiti EURATOM • Kampanja protiv EURATOM-a – povijesni pregled kampanja u Austriji. http://www.nec2017.eu -- 16. Nove informacije o poljskoj nuklearnoj politici -- Prošle je godine bilo malo konkretnih događaja u poljskom programu nuklearne energije. Lokalizacija i okolišne studije, naručene od investitora u vlasništvu države - PGE EJ1 provode se nekoliko mjeseci, ali su malo napredovale. PGE EJ1 tvrdi da će istraživanja biti završena u 2017. ali postoji mogućnost da naiđu na neodobravanje u lokalnim zajednicama. PPEJ je bio zakonski predviđen za reviziju sredinom 2016, ali se to nije dogodilo do rujna. Umjesto da promisli o korisnosti konvencionalnog nuklearnog programa poljska vlada kroz Strategiju razvoja predlaže uvođenje kompletne nove nuklearne tehnologije malih modularnih reaktora visoke temperature koji bi bili smješteni pokraj petrokemijskih postrojenja. Ali, najprije treba razviti prototip do 2030. Nadalje, nacionalni nuklearni centar za istraživanje je osigurao pismo namjere o suradnji s britanskim konzorcijem U-Bateria da će dizajnirati takav prototip. U odnosu na sadašnje reaktore ti prototipovi nude nerealna očekivanja, a autori Strategije ih ni ne pokušavaju pojasniti. -- 17. Međunarodni antinuklearni ljetni kamp u Njemačkoj -- Međunarodni antinuklearni ljetni kamp 2017. održat će se 17.-23. srpnja u Döbelnu u Njemačkoj, oko tjedan dana nakon G20 protesta. Dakle, aktivisti i ostali sudionici imat će tjedan dana da se oporave prije nego se možda pridruže međunarodnom ljetnom kampu. Međutim, tih tjedan dana između G20 protesta i kampa treba pripremiti sve za kamp – dakle, pomoć je dobrodošla! Molimo vas da svoje sudjelovanje u tjednu priprema najavite unaprijed! Biti će vam omogućeno da svoj šator, nakon velikih okupljanja u Hamburgu, postavite u kampu ranije i odmorite se prije sljedećeg događaja. Kontaktirajte nas na "summercamp AT nuclear-heritage DOT net"! Više informacija bit će dostupno na : http://www.nuclear-heritage.net/index.php/Anti-nuclear_summer_camp_2017 -- 18. Gorleben: 40 godina spomen područja -- Prošlo je puno vremena otkako je premijer Donje Saske htio odrediti Gorleben za Centar za odlaganju nuklearnog otpada tako da ga je samo prstom pokazao na karti. Otad su mnoge stvari spriječene: tvornica za preradu, pilot nuklearno postrojenje u punoj funkciji, neodgovarajuće konačno odlagalište. Castor hala koja ima kapacitet 420 sanduka, skladišti ih samo 113. pa je potreban stalni daljnji otpor. U Wendlandu je kultura protesta ukorijenjena kao društveni pokret. Slavimo uspjehe i skupljamo snagu za buduće zadaće: promicanje konačnog nuklearnog phase-outa, zbrinjavanje nuklearnog otpada što je moguće sigurnije, a ne jeftinije, sprečavanje nepotrebnog nuklearnog transporta i cjelovita energetska tranzicija. Cijeli članak pročitajte na: http://www.nuclear-heritage.net/index.php/40_years_of_site_designation_Gorleben_-_40_years_of_resistance -- 19. Međunarodni antinuklearni ljetni kamp u Gedelitzu -- Kamp će se održati na livadi između 7. i 16. kolovoza, a pozvani su svi aktivisti i zainteresirani. Ne kao konkurencija nego dopuna kampu u Döblenu. Planiramo predavanja, diskusije, radionice i projektni dan na temu nuklearnog otpada, nuklearnog transporta, iskapanja urana i ljudskih prava. Nadamo se oživljavanju integracije otvorenih pitanja i aktivista Wendlanda te poboljšati umreženost koja bi pokrivala sve kontinente i problematiku. U Gedelitz ćemo pozvati ljude iz Standing Rocka kao simboličnu gestu solidarnosti u našoj zajedničkoj borbi. Cijena kampa bit će svima pristupačna, a za djecu je besplatno. Isti vikend održat će se Free Flow Festival. Daljnje informacije na našoj web-stranici te na stranici organizatora, građanska inicijativa Umweltschutz Lüchoe-Dannenberg. http://www.bi-luechow-dannenberg.de https://www.beelzebubairlines.de/freeflow/ -- 20. Svjetski klimatski samit u Bonnu -- U planu je mnogo različitih protesta, jer će na tom samitu biti formiran okvirni raspored za nuklearnu industriju u sljedećoj dekadi. Međunarodni savez Don't nuke the climate koji je uspješno organizirao proteste na Svjetskom klimatskom samizu 2015. u Parizu, upravo započinje svoju kampanju. Ubrzo više na: http://www.bi-luechow-dannenberg.de/?page_id=14456 -- 21. G20 u Hamburgu -- G20 je neformalno udruženje 19 zemalja i Europske unije, osmišljeno kao forum za suradnju i savjetovanje o pitanjima međunarodnog financijskog sustava. Mi težimo potpuno drukčijoj klimi i u Hamburgu će biti velikih i rezolutnih protesta protiv politike G20, usmjerene prema ekonomskom rastu, optimalizaciji profita i kompeticiji koja ide u prilog velikim globalnim kompanijama, bogatim ljudima i financijskom tržištu. Globalne posljedice takve politike su rastuća socijalna nejednakost, marginalizacija, uništavanje okoliša, promjene klime, ratovi, bijeg i siromaštvo. Cijeli članak pročitajte na: http://www.nuclear-heritage.net/index.php/G20_-_July_7/8,_2017_in_Hamburg -- 22. Nadolazeći događaji -- Šaljite nam obavijesti o svojim lokalnim ili međunarodnim događanjima za veliku zbirku na web-stranici Nuclear Heritage Network i za nadolazeće izdanje NukeNewsa. http://upcoming.nuclear-heritage.net vjerojatno 2017.: Otpor Castor transportu u Francuskoj i Njemačkoj 18.02.2017.:      40 godina otpora u Gorlebenu – akcijski dan u                    Wendlandu (D) 25.03.2017.:      7. konferencija Temelin u Münchenu (D) 31.03.-02.04.2017.:Proljetna konferencija o njemačkom antinuklearnom pokretu u Göttingenu (D) 25.04.2017.:      Konferencija o nuklearnoj energiji u Linzu (A) 25.06.2017.:      Akcija Ljudski lanac Tihange, smjer: Tihange- Lüttich-Maastricht-Aachen (B,D,NL) 07.-08.07.2017.:  G20 sastanak i protest u Hamburgu (D) 17.-23.07.2017.:  Međunarodni antinuklearni ljetni kamp 2017. u                   Döbelnu (D) 07.-16.08.2017.:  Međunarodni antinuklearni ljetni kamp i Free Flow Festival u Gedelitzu (D) 06.-17.11.2017.:  Svjetski klimatski samit i protest u Bonnu (D) http://www.nuclear-heritage.net/index.php/Castor_Resistance_in_Germany_2017 http://www.nuclear-heritage.net/index.php/40_years_of_site_designation_Gorleben_-_40_years_of_resistance https://www.stoppt-temelin.de/7-temelinkonferenz-2017-m%C3%BCnchen/ http://www.contratom.de/fruehjahrskonferenz-2017/ http://www.nuclear-heritage.net/index.php/Nuclear_Energy_Conference_2017 http://www.nuclear-heritage.net/index.php/Tihange_Humain_Chain http://www.nuclear-heritage.net/index.php/G20_-_July_7/8,_2017_in_Hamburg http://www.nuclear-heritage.net/index.php/Anti-nuclear_summer_camp_2017 -- 23. O NukeNewsu -- NukeNews je višejezični informativni letak udruge Nuclear Heritage Network. Donosi reakcije na aktivnosti, teme i borbe antinuklearnih aktivista povezanih kroz ovu zajednicu. Članke, uz svoje uobičajene aktivnosti, pišu antinuklearni aktivisti. Letak aktivistima i svima zainteresiranima donosi najnovije informacije. Vaš doprinos za sljedeća izdanja NukeNewsa je dobrodošao. Pošaljite svoje vijesti na "newsletter AT nuclear-heritage DOT net". koje bi trebale sadržavati kratku informaciju na engleskom jeziku uključujući jezgrovit naslov, a može sadržavati i link na web-stranicu koja pruža više informacija. Rok predaje za 24. izdanje NukeNewsa je 26. ožujak 2017. Širite priču i saznajte više o NukeNewsu na: http://NukeNews.Nuclear-Heritage.NET